**ΤΟ ΔΟΓΜΑ ΤΟΥ ΑΓΙΟΥ ΠΝΕΥΜΑΤΟΣ**

**4η Διάλεξη**

**Μέσα στον πιστό**

**Περιεχόμενα**

**Διάγραμμα** – Ένα διάγραμμα του μαθήματος

**Σημειώσεις** – Ένα πρότυπο που παρέχει: το διάγραμμα το μαθήματος, σημειώσεις

κλειδιά, αποσπάσματα και περιλήψεις του μαθήματος και χώρο για πρόσθετες σημειώσεις.

**Ερωτήσεις επανάληψης** - Ερωτήσεις στα βασικά περιεχόμενα του μαθήματος και

χώρος για τιςαπαντήσεις. Κατάλληλο για το γράψιμο εργασιών και τεστ.

**Ερωτήσεις εφαρμογής** – Ερωτήσεις που συνδέουν το περιεχόμενο του μαθήματος με

τη χριστιανική ζωή, τη θεολογία και τη διακονία, κατάλληλο για συζητήσεις σε

ομάδες, γραπτές εργασίες και τεστ.

**Πώς να χρησιμοποιήσετε αυτό το μάθημα και τον οδηγό σπουδών**

* **Πριν δείτε το μάθημα**
* **Προετοιμασία** – Ολοκληρώστε τα αναγνώσματα.
* **Διαλλείματα** – Εξετάστε πού αρχίζει και πού τελειώνει το κομμάτι που ακούτε. Οι διαλέξεις έχουν συμπυκνωμένες πληροφορίες, γι’ αυτό ίσως να θέλετε να κάνετε κάποια διαλλείματα. Τα διαλλείματα θα πρέπει να σχεδιαστούν σύμφωνα με τη βασική διάρθρωση των ενοτήτων στο διάγραμμα του μαθήματος.
* **Καθώς βλέπετε το μάθημα**
* **Σημειώσεις** – Χρησιμοποιήστε τα τμήματα των σημειώσεων για να ακολουθήσετε το μάθημα και να κρατήσετε συμπληρωματικές σημειώσεις. Πολλές από τις κύριες ιδέες συνοψίζονται ήδη στις σημειώσεις, αλλά να κάνετε και τις δικές σας συμπληρωματικές σημειώσεις. Θα πρέπει επίσης να προσθέσετε λεπτομέρειες που θα σας βοηθήσουν να θυμάστε, να περιγράψετε και να μπορείτε να υπερασπιστείτε τις κύριες ιδέες.
* **Παύση/επανάληψη τμημάτων του μαθήματος** – Ίσως να βρείτε χρήσιμο να κάνετε παύση ή επανάληψη σε συγκεκριμένα σημεία προκειμένου να κρατήσετε συμπληρωματικές σημειώσεις, να ξαναδείτε δύσκολες έννοιες ή να συζητήστε τα σημεία που σας ενδιαφέρουν.
* **Αφού έχετε δει τα μαθήματα**
* **Ερωτήσεις Επανάληψης** – Απαντήστε στις ερωτήσεις επανάληψης στο χώρο που υπάρχει. Τις ερωτήσεις αναθεώρησης, θα είναι καλύτερο, να τις συμπληρώσει ο καθένας μόνος του και όχι σαν ομάδα.
* **Ερωτήσεις εφαρμογής** - Οι ερωτήσεις εφαρμογής είναι κατάλληλες για γραπτές εργασίες ή θέματα για συζήτηση. Για τις γραπτές εργασίες συνιστάται οι απαντήσεις να μην ξεπερνούν τη μία σελίδα.

**Περιεχόμενα**

**Εισαγωγή**

**Ι. ΜΕΤΑΣΤΡΟΦΗ**

Α. Αναγέννηση

Β. Έλεγχος περί αμαρτίας

1. Η επικράτηση της αμαρτίας

2. Η απέχθεια για την αμαρτία

3. Η αμαρτία ως ύβρις

4. Η απόγνωση της αμαρτίας

Γ. Δικαίωση

Δ. Αγιασμός

**II. ΧΡΙΣΤΙΑΝΙΚΗ ΖΩΗ**

Α. Η εγκατοίκηση του Αγίου Πνεύματος στους πιστούς

Β. Το έργο αγιασμού του Πνεύματος στους πιστούς

Γ. Η μεσιτεία του Αγίου Πνεύματος υπέρ των πιστών

Δ. Η διατήρηση της σωτηρίας των πιστών

**ΕΠΙΛΟΓΟΣ**

**ΕΙΣΑΓΩΓΗ**

Η σωτηρία είναι έργο της Τριάδας:

* Ο Πατέρας Θεός σχεδίασε τη σωτηρία μας
* Ο Υιός ολοκλήρωσε τη σωτηρία μας μέσω της τέλειας ζωής Του, του θανάτου Του και της ανάστασης και ανάληψής Του.
* Το Άγιο Πνεύμα εφαρμόζει τις διάφορες πλευρές της σωτηρίας μας στη ζωή των πιστών.

Σωτηριολογία - το δόγμα της σωτηρίας

* «*historia salutis*» (ιστορία της σωτηρίας) - έχει να κάνει με τα σωτήρια γεγονότα και τις πράξεις του Θεού τα οποία επιτυγχάνουν τη σωτηρία για τον λαό Του.
* «*οrdo salutis*» (τάξη της σωτηρίας) – η λογική και χρονολογική σειρά με την οποία το Άγιο Πνεύμα θέτει σε εφαρμογή τις διάφορες πτυχές της σωτηρίας σε κάθε πιστό.

1. **ΜΕΤΑΣΤΡΟΦΗ**

Μεταστροφή – η αλλαγή από μια κατάσταση σε μιαν άλλη

**Α. ΑΝΑΓΕΝΝΗΣΗ**

Αναγέννηση – αναδημιουργία, *το γεγονός κατά το οποίο ο άνθρωπος κινείται από το στάδιο του πνευματικού θανάτου στο στάδιο της πνευματικής ζωής*

Όλοι οι άνθρωποι εισέρχονται στον κόσμο όντας στο στάδιο του πνευματικού θανάτου και παραμένουν πνευματικά νεκροί μέχρι το Άγιο Πνεύμα να τους αναγεννήσει.

Ο Αδάμ ήταν ο αντιπρόσωπός μας ενώπιον του Θεού, έτσι ώστε τώρα μοιραζόμαστε και εμείς την ενοχή και τις συνέπειες του φυσικού και πνευματικού του θανάτου (Ρωμαίους κεφ. 7 εδ. 14-25) Μόνο ο Ιησούς απέφυγε αυτήν την κατάρα (Εβραίους κεφ. 4 εδ. 15 & κεφ. 7 εδ. 26).

Ως αποτέλεσμα της πνευματικής μας διαφθοράς και του θανάτου, οι άνθρωποι είναι ηθικά ανίκανοι να ευχαριστήσουν τον Θεό και απεγνωσμένα χρειάζονται σωτηρία.

*“Όλοι οι άνθρωποι συλλαμβάνονται και γεννιούνται μέσα στην αμαρτία ως τέκνα οργής, ανίκανα να κάνουν το καλό, τείνοντας προς το κακό, νεκροί μέσα στην αμαρτία τους και δούλοι αυτής. Χωρίς τη χάρη τής αναγέννησης του Αγίου Πνεύματος δεν δύνανται να επιστρέψουν στον Θεό, να αναμορφώσουν τη διεστραμμένη τους φύση ή ακόμα και να διαθέσουν τον εαυτό τους για μια τέτοια αναμόρφωση”.*

* Τα τρίτο και τέταρτο από τα Κύρια Σημεία του Δόγματος των Κανόνων της Ντόρτ

*“Οι επιθυμίες του αμαρτωλού ανθρώπου οδηγούν στο θάνατο. Αντίθετα, όποιος διαπνέεται από τις εντολές του Πνεύματος, οδηγείται στη ζωή και στην ειρήνη. Όποιος διακατέχεται από τις αμαρτωλές ανθρώπινες επιθυμίες, εχθρεύεται το Θεό, αφού δεν υποτάσσεται στο θεϊκό νόμο, αλλά ούτε και μπορεί να υποταχθεί. Όσοι, λοιπόν, ακολουθούν τις αμαρτωλές επιθυμίες, δεν μπορούν ν’ αρέσουν στο Θεό” (Ρωμαίους 8: 6-8)*

Όταν πραγματοποιείται η αναγέννηση, η ψυχή μεταβαίνει από τον πνευματικό θάνατο στην πνευματική ζωή (Ιωάννης κεφ. 5 εδ.24, Εφεσίους κεφ.2 εδ. 4-5 και Κολοσσαείς κεφ.2 εδ.13).

Ο Ιησούς περιέγραψε την αναγέννηση ως « ξανά – γέννηση» στον Ιωάννη 3: 3-6.

*«Σε βεβαιώνω πως αν δε γεννηθεί κανείς ξανά, δεν μπορεί να δει τη βασιλεία του Θεού. Τον ρώτησε ο Νικόδημος: ‘Πώς είναι δυνατόν ένας άνθρωπος ηλικιωμένος πια να γεννηθεί ξανά; Μήπως μπορεί να μπει στην κοιλιά της μάνας του και να γεννηθεί άλλη μια φορά;’ Ο Ιησούς του απάντησε: ‘Σε βεβαιώνω πως αν κανείς δε γεννηθεί απ’ το νερό κι από το Πνεύμα, δεν μπορεί να μπει στη βασιλεία του Θεού. Ό,τι γεννιέται από τον άνθρωπο είναι ανθρώπινο, ενώ ό,τι γεννιέται από το Πνεύμα είναι πνευματικό’.» (Κατά Ιωάννη 3:3-6)*

Όταν το Άγιο Πνεύμα μας αναγεννά, δίνει ζωή στα πνεύματά μας και μας ελκύει προς τον Θεό.

*“μας έσωσε, όχι για τα καλά έργα που τυχόν κάναμε εμείς, αλλά γιατί μας σπλαχνίστηκε. Μας έσωσε με το βάπτισμα της αναγέννησης και της ανανέωσης που χαρίζει το Άγιο Πνεύμα” (προς Τίτο 3:5)*

Η αναγέννηση είναι ένα έργο χάρης και θαύματος του Αγίου Πνεύματος το οποίο ανατρέπει την κανονικότητα στον φυσικό κόσμο.

**Β. ΕΛΕΓΧΟΣ ΠΕΡΙ ΑΜΑΡΤΙΑΣ**

Έλεγχος - η συνειδητοποίηση της ενοχής και του λάθους της αμαρτίας μας

*“Κι όταν έρθει εκείνος, θα ελέγξει τους ανθρώπους ως προς την αμαρτία, ως προς τη δικαιοσύνη και ως προς την κρίση του Θεού. Ως προς την αμαρτία, επειδή δεν πιστεύουν σ’ εμένα. Ως προς τη δικαιοσύνη, επειδή εγώ πηγαίνω δικαιωμένος στον Πατέρα, και δε θα με βλέπετε πια. Και ως προς την κρίση, επειδή ο κυρίαρχος αυτού του κόσμου είναι κιόλας καταδικασμένος”(Kατά Ιωάννη 16: 8-11)*

Ο έλεγχος περί αμαρτίας είναι από τα πρώτα έργα του Πνεύματος όταν καλεί τους μη πιστούς να πιστέψουν.

Η μετάνοια είναι απαραίτητη για την απολύτρωση των ανθρώπων (Ησαΐας 59:20).

*“Είναι μπροστά σου, Κύριε, οι αμαρτίες μας πολλές! Μάρτυρες κατηγορίας εναντίον μας είναι οι ανομίες μας. Οι παραβάσεις μας πάντοτε μας συντροφεύουν και τις γνωρίζουμε τις ανομίες μας καλά” (Ησαΐας 59:12)*

*“Λυτρωτής θα έρθει στη Σιών, για κείνους απ’ τους απογόνους του Ιακώβ που θα επιστρέψουν απ’ την αμαρτία” (Ησαΐας 59:20)*

Το έργο ελέγχου του Πνεύματος δεν μας προετοιμάζει απλώς να ακούσουμε το ευαγγέλιο, αλλά στην πραγματικότητα το εφαρμόζει στην σωτηρία πάνω μας. Για παράδειγμα:

* Όταν ο Πέτρος κήρυξε το ευαγγέλιο κατά την Πεντηκοστή, το Άγιο Πνεύμα εξ ολοκλήρου έλεγξε πολλούς από αυτούς για την αμαρτία τους με αποτέλεσμα χιλιάδες να έρθουν στην πίστη (Πράξεις κεφ. 2 εδ. 37-41).
* Όταν το Άγιο Πνεύμα χορηγήθηκε στον Κορνήλιο και την οικογένειά του, έλαβαν σωτηρία (Πράξεις κεφ.11 εδ.18).

*“Όταν τ’ άκουσαν αυτά, ένιωσαν, βαθιά συντριβή και είπαν στον Πέτρο και στους άλλους αποστόλους: «Τι να κάνουμε, αδερφοί;» Κι ο Πέτρος τους απάντησε: «Να μετανοήσετε, και να βαφτιστεί ο καθένας σας στο όνομα του Ιησού Χριστού, για να συγχωρηθούν οι αμαρτίες σας, κι έτσι θα λάβετε τη δωρεά του Αγίου Πνεύματος. Αυτά που υποσχέθηκε ο Θεός είναι για σας και για τα παιδιά σας και για όλους που βρίσκονται μακριά, όσους θα προσκαλέσει ο Κύριος, ο Θεός μας». Και με πολλά άλλα λόγια ακόμα ο Πέτρος τους θερμοπαρακαλούσε και τους παρότρυνε λέγοντας: «Σωθείτε από την καταστροφή, που έρχεται πάνω στη διεστραμμένη αυτή γενιά!» Τότε όσοι δέχτηκαν με χαρά το λόγο του βαφτίστηκαν, και προστέθηκαν στην εκκλησία την ημέρα εκείνη περίπου τρεις χιλιάδες άνθρωποι” (Πράξεις Αποστόλων 2: 37-41)*

*“Όταν τ’ άκουσαν αυτά ησύχασαν και δόξασαν το Θεό λέγοντας: «Άρα, λοιπόν, και στους εθνικούς έδωσε ο Θεός τη δυνατότητα να μετανοήσουν και να κερδίσουν την αληθινή ζωή” (Πράξεις Αποστόλων 11:18)*

1. **Η ΕΠΙΚΡΑΤΗΣΗ ΤΗΣ ΑΜΑΡΤΙΑΣ**

Το έργο ελέγχου του Αγίου Πνεύματος μας κάνει να γνωρίζουμε την υπεροχή της αμαρτίας μας.

*“Γιατί δεν υπάρχει άνθρωπος δίκαιος πάνω στη γη, που να κάνει πάντα μόνο το καλό, χωρίς ποτέ να ξεστοχάει” (Εκκλησιαστής 7:20)*

*“Αν ισχυριστούμε πως είμαστε αναμάρτητοι, εξαπατούμε τον εαυτό μας και δε λέμε την αλήθεια” (Α’ Ιωάννου 1:8)*

**2. ΑΠΕΧΘΕΙΑ ΓΙΑ ΤΗΝ ΑΜΑΡΤΙΑ**

Το Άγιο Πνεύμα μας δείχνει ότι η αμαρτία είναι κάτι αποκρουστικό, απεχθές και απωθητικό.

Η αμαρτία είναι τόσο απαίσια, ώστε ήταν αναγκαίος ο θάνατος του Υιού τού Θεού για να σωθούμε από αυτήν.

* Ησαΐας 64: 6 - ακόμα και τα έργα τα οποία ο λαός Ισαρήλ σκέφτεται είναι άδικα και δεν αποτελούν τίποτα περισσότερο παρά βρώμικα κουρέλια.
* Ματθαίος 23;27 - ο Ιησούς επέπληξε τους Γραμματείς και τους Φαρισαίους, τους παρομοιάζει με τάφους ασβεστωμένους γεμάτους με κόκαλα νεκρών και ακαθαρσία.
* Ρωμαίους 7:13 - ο Παύλος εξηγεί πώς η απέχθεια για την αμαρτία μπορεί να λειτουργήσει θετικά προς μετάνοια και σωτηρία.

*“Να δεχτούμε, λοιπόν, πως το καλό με οδήγησε στο θάνατο; Και βέβαια όχι! Η αμαρτία με οδήγησε στο θάνατο μέσω του καλού, κι έτσι φάνηκε καθαρά τι είναι η αμαρτία: Εκδηλώθηκε σε όλη της την αμαρτωλότητα χρησιμοποιώντας τη θεϊκή εντολή” (Ρωμαίους 7:13)*

1. **Η ΑΜΑΡΤΙΑ ΩΣ ΥΒΡΙΣ**

Στο φως τού ελέγχου τού Αγίου Πνεύματος, οι αμαρτωλοί συνειδητοποιούν ότι η αμαρτία τους προσβάλλει τον άγιο χαρακτήρα του Θεού, παραβιάζει τον άγιο νόμο Του και δικαίως αξίζει τον θυμό Του (Έσδρα 9: 6, Ησαΐας 59:12 , Ιερεμίας 14: 7).

Ο έλεγχος του Πνεύματος μάς κάνει να συνειδητοποιήσουμε ότι είμαστε σε κατάσταση καταδίκης, χαμένοι.

«*Θεέ μου, είμαι φοβερά ταραγμένος και ντρέπομαι να σηκώσω τα μάτια μου σ’ εσένα, γιατί οι ανομίες μας έχουν γίνει τόσες πολλές, που μας έπνιξαν· η ενοχή μας έχει γίνει σωρός, που φτάνει μέχρι τον ουρανό*» (Έσδρας 9:6)

*“Είναι μπροστά σου, Κύριε, οι αμαρτίες μας πολλές! Μάρτυρες κατηγορίας εναντίον μας είναι οι ανομίες μας. Οι παραβάσεις μας πάντοτε μας συντροφεύουν και τις γνωρίζουμε τις ανομίες μας καλά”(Ησαίας 59:12)*

*“Κύριε, οι ανομίες μας μαρτυρούν εναντίον μας! Βοήθησέ μας όμως, όπως μας υποσχέθηκες. Πολλές είναι οι αποστασίες μας, σ’ εσένα έχουμε αμαρτήσει”(Ιερεμίας 14:7)*

1. **Η ΑΠΟΓΝΩΣΗ ΤΗΣ ΑΜΑΡΤΙΑΣ**

Ο σωτηριακός έλεγχος του Αγίου Πνεύματος μας δείχνει την απελπισία της αμαρτίας.

Η αμαρτία μας καθιστά ανίκανους να ευχαριστήσουμε τον Θεό ή να κερδίσουμε τις ευλογίες Του.

*Η* απελπιστική κατάσταση μας, μας κάνει να είμαστε εντελώς εξαρτημένοι από τη χάρη του Θεού για συγχώρηση και σωτηρία ( Εφεσίους κεφ. 2 εδ. 8-9).

*“Πραγματικά, με τη χάρη του σωθήκαμε δια της πίστεως. Κι αυτό δεν είναι δικό σας κατόρθωμα αλλά δώρο Θεού. Δε σωθήκατε με τα δικά σας έργα κι έτσι κανείς δεν μπορεί να καυχηθεί γι’ αυτό” (Εφεσίους 2: 8-9).*

Ο έλεγχος του Αγίου Πνεύματος περί αμαρτίας είναι αυτό που μας οδηγεί σε μετάνοια και πίστη ότι ο Θεός θα συγχωρήσει τις αμαρτίες μας και θα μας δεχτεί ως τα αγαπητά Του παιδιά εν Χριστώ.

**Γ. ΔΙΚΑΙΩΣΗ**

Δ*ικαίωση – η νομική διακήρυξη απαλλαγής του αμαρτωλού από την ενοχή της αμαρτίας του και την πίστωσή του με τη δικαιοσύνη του Χριστού*

Οι λέξεις που σχετίζονται το αρχαίο ελληνικό “δικαιῶ” ( που σημαίνει δικαιώνω) συνήθως αναφέρονται στις πράξεις συγχώρησης του Θεού ανακηρύσσοντας τους αμαρτωλούς ως δικαίους ενώπιόν Του.

Οι αμαρτωλοί ανακηρύσσονται δίκαιοι μέσω της πίστης με βάση την εξιλεωτική θυσία του Χριστού εκ μέρους μας (Ρωμαίους κεφ. 3 εδ. 22-24).

*“Η σωτήρια αυτή επέμβαση του Θεού απευθύνεται, δια μέσου της πίστεως στον Ιησού Χριστό, σε όλους τους ανθρώπους και ο Θεός σώζει όλους όσοι πιστεύουν, χωρίς να κάνει διάκριση Ιουδαίων και εθνικών. Γιατί όλοι έχουν αμαρτήσει και βρίσκονται μακριά από τη δόξα του Θεού. Ο Θεός όμως τους δικαιώνει χωρίς αντάλλαγμα, με τη χάρη του. Γι’ αυτό έστειλε τον Ιησού Χριστό να μας ελευθερώσει από την αμαρτία” (Ρωμαίους 3: 22-24)*

Το Άγιο Πνεύμα εφαρμόζει τη δικαίωση που χορηγεί το έργο του Χριστού στους πιστούς σε κάθε περίοδο (Α’ Κορινθίους 6:1, Ρωμαίους 14:17, Τίτος 3: 5-7).

*“Και τέτοιοι ήσασταν κάποτε μερικοί· αλλά με τη δύναμη του Κυρίου μας Ιησού και με την ενέργεια του Πνεύματος του Θεού καθαριστήκατε από αμαρτία, γίνατε λαός του Θεού και σωθήκατε από την επερχόμενη οργή του Θεού” (Α’ Κορινθίους 6:11)*

*“Μην ξεχνάτε πως η βασιλεία του Θεού δεν είναι φαγητά και ποτά, αλλά δικαιοσύνη, ειρήνη και χαρά, που δίνει το Άγιο Πνεύμα”(Ρωμαίους 14:17)*

*“Μας έσωσε, όχι για τα καλά έργα που τυχόν κάναμε εμείς, αλλά γιατί μας σπλαχνίστηκε. Μας έσωσε με το βάπτισμα της αναγέννησης και της ανανέωσης που χαρίζει το Άγιο Πνεύμα, που το σκόρπισε πλούσια πάνω μας δια του Ιησού Χριστού του σωτήρα μας, για να δικαιωθούμε με τη δική του χάρη και να κληρονομήσουμε την αιώνια ζωή, που την προσδοκούμε”(προς Τίτο 3:5-7)*

Η «αποφατική» και η «καταφατική» πλευρά της δικαίωσης:

* Αποφατική – η δικαίωση ακυρώνει ή αρνείτε την ενοχή μας μς την συγχώρεση των αμαρτιών μας έτσι ώστε να μην είμαστε πλέον κάτω από την καταδίκη του Θεού (Α’ Κορινθίους κεφ. 6 εδ.11, Τίτο κεφ.3, εδ.5.
* Καταφατική - η δικαίωση μας καθιστά δικαίους ενώπιον του Θεού έτσι ώστε να έχουμε το δικαίωμα στην αιώνια κληρονομιά μαζί Του με όλα τα συναφή οφέλη (Εφεσίους κεφ.1 εδ.13-14).

*“….. Κι αφού πιστέψατε στο Χριστό, σας σφράγισε ο Θεός με το Άγιο Πνεύμα που το είχε υποσχεθεί. Κι είναι το Πνεύμα εγγύηση για την κληρονομιά μας, για το μελλοντικό λυτρωμό μας. Έτσι θα υμνείται και θα δοξάζεται το μεγαλείο του Θεού”(Εφεσίους 1: 13-14)*

**Δ. ΑΓΙΑΣΜΟΣ**

Αγιασμός – η πράξη η οποία καθιστά ανθρώπους και πράγματα άγια

Το έργο αγιασμού τού Αγίου Πνεύματος ξεχωρίζει ανθρώπους και πράγματα στη διάθεση του Θεού, αγιάζοντάς τους και καθιστώντας τους κατάλληλους να βρεθούν κοντά στην αποκεκαλυμμένη Του δόξα.

Οριστικός αγιασμός - ένα μοναδικό γεγονός στο οποίο το Άγιο Πνεύμα εφαρμόζει την αγιασμό πάνω μας κατά τη μετατροφή:

* Το Άγιο Πνεύμα μας ξεχωρίζει και μας αγιάζει ενώνοντάς μας με τον Χριστό και επειδή ο Ιησούς είναι τέλεια άγιος και αγνός χωρίς αμαρτία, γινόμαστε και εμείς άγιοι:
* Ιωάννης κεφ. 17 εδ. 19 - Η αγιότητα του Ιησού είναι αναγκαία για τη δική μας αγιότητα εφόσον η δική μας απορρέει από τη δική Του.
* Α’ Κορινθίους κεφ. 1 εδ. 30 - Ο Χριστός είναι η αγιότητά μας.

*“Και για χάρη τους αφιερώνω και προσφέρω τον εαυτό μου σ’ εσένα, ώστε κι αυτοί, με τη βοήθεια της αλήθειας, να είναι αφιερωμένοι σ’ εσένα” (Κατά Ιωάννη 17:19)*

*“Χάρη σ’ αυτόν όμως, εσείς βρίσκεστε μέσα στην πίστη του Ιησού Χριστού, εκείνου που έγινε από το Θεό σοφία δική μας και δικαίωση και εξαγιασμός και απολύτρωση” (Α’ Κορινθίους 1:30).*

* Ο Κύριός μας Ιησούς γίνεται διαρκώς ο Ίδιος η πηγή της πνευματικής μας ζωής και δύναμης τώρα και της φυσική μας ζωή αργότερα στη γενική ανάσταση:
* Ιωάννης κεφ. 15 εδ. 1-5 - ο Ιησούς είναι το κλήμα και οι πιστοί τα κλαδιά του κλήματος.
* Α’ Κορινθίους κεφ. 6 εδ. 15-17 - τα σώματά μας είναι μέλη του Ίδιου του Χριστού και ότι είμαστε ένα με Αυτόν εν Πνεύματι.
* Εφεσίους κεφ. 4 εδ. 15-16 ο Χριστός είναι η κεφαλή και οι πιστοί το σώμα.
* Λαμβάνουμε καινούργια ζωή, είμαστε νεκροί ως προς την αμαρτία και την κυριαρχία της και κερδίζουμε τις ικανότητες να αντισταθούμε στην αμαρτία και να υπακούμε στον Θεό.
* Ρωμαίους 7: 5-6 - είμαστε νεκροί ως προς την αμαρτία και υπηρετούμε το νέο τρόπο του Πνεύματος.
* Ρωμαίους 8: 9 - Το Άγιο Πνεύμα μας αναδιαμορφώνει ώστε να είμαστε ελεύθεροι να γίνουμε όλο και περισσότερο σαν τον Χριστό.

*“Γιατί, όσο ζούσαμε με κριτήριο το εγώ μας, ήμασταν υποταγμένοι σε αμαρτωλά πάθη. Ο νόμος ξυπνούσε τα πάθη μας, κι έτσι όλο το είναι μας πορευόταν με τη διαγωγή μας αυτή προς το θάνατο. Τώρα όμως δεν ισχύει πια για μας ο νόμος, γιατί πεθάναμε και λυτρωθήκαμε από την εξουσία του. Και υπηρετούμε το Θεό όχι με τον παλιό τρόπο, που απαιτούσε το γράμμα του νόμου, αλλά με τον καινούριο τρόπο, όπως μας καθοδηγεί το Άγιο Πνεύμα” (Ρωμαίους 7: 5-6)*

*“Εσείς όμως δε ζείτε κάτω από την εξουσία της αμαρτίας, αλλά ακολουθείτε τις εντολές του Πνεύματος, εφόσον βέβαια το Πνεύμα του Θεού κυριαρχεί στην ύπαρξή σας. Κι αν κάποιος δεν έχει το Πνεύμα του Χριστού, αυτός δεν ανήκει στον Χριστό” (Ρωμαίους 8:9)*

**ΙΙ. ΧΡΙΣΤΙΑΝΙΚΗ ΖΩΗ**

Πολλές άλλες πτυχές τού έργου τού Πνεύματος ξεδιπλώνονται κατά τη διάρκεια της ζωής μας ως πιστοί.

**Α. Η ΕΓΚΑΤΟΙΚΗΣΗ ΤΟΥ ΑΓΙΟΥ ΠΝΕΥΜΑΤΟΣ ΣΤΟΥΣ ΠΙΣΤΟΥΣ**

Εγκατοίκηση – η ξεχωριστή παρουσία του Πνεύματος μέσα στους πιστούς και η πνευματική Του ένωση μαζί τους

Όταν το Άγιο Πνεύμα μας αναγεννά, δεν αποκαθιστά απλώς τα πνεύματά μας και μετά μας αφήνει μόνους , αλλά γινόμαστε τόπος κατοικίας γι’ Αυτόν ( Α’ Κορινθίους κεφ. 6 εδ. 19, Β’Τιμόθεο κεφ. 1 εδ. 14, Ιάκωβος κεφ. 4, εδ.5, Ρωμαίους κεφ. 8 εδ. 9-11).

*“... Κι αν κάποιος δεν έχει το Πνεύμα του Χριστού, αυτός δεν ανήκει στον Χριστό. Αν όμως ο Χριστός κυριαρχεί στην ύπαρξή σας, τότε εξακολουθείτε βέβαια να πεθαίνετε σωματικά εξαιτίας της αμαρτίας, αλλά το Πνεύμα σάς δίνει ζωή, επειδή ο Θεός σάς δικαίωσε. Κι αν κατοικεί στο είναι σας το Πνεύμα του Θεού που ανέστησε τον Ιησού από τους νεκρούς, αυτός που ανέστησε το Χριστό από τους νεκρούς θα δώσει και στα θνητά σας σώματα ζωή με το Πνεύμα του, που ζει μέσα σας”(Ρωμαίους 8: 9-11)*

Στενά συνδεδεμένη με την «εγκατοίκησή» είναι αυτό που η Καινή Διαθήκη αποκαλεί

«πλήρωση του Αγίου Πνεύματος».

Διαφορετικές εκκλησιαστικές αποχρώσεις συμφωνούν σε:

* Το Άγιο Πνεύμα πάντοτε κατοικεί μέσα στους αληθινούς πιστούς
* Η πλήρωσή Του ή ο βαθμός επιρροής Του στις ζωές μας διαφέρει.

Η Γραφή ποτέ δεν μας δίνει την εντολή να «κατοικηθούμε» από το Πνεύμα του Θεού –όμως αναφέρει ότι θα πρέπει να «πληρούμαστε» με το Άγιο Πνεύμα (Εφεσίους κεφ. 5 εδ. 18).

*“Να μη μεθάτε με κρασί, που οδηγεί στην ασωτία, αλλά να γεμίζετε με το Πνεύμα του Θεού”(Εφεσίους 5:18)*

Μέσω της πλήρωσης και της εγκατοίκησης του Αγίου Πνεύματος, οι πιστοί ενισχύονται να:

* κάνουν έργα τα οποία ο Θεός εγκρίνει (Ρωμαίους κεφ. 8 εδ. 5-9)
* να λατρεύσουμε ορθά (Ιωάννης 4:24 · Φιλιππησίους 3: 3)
* να προσεγγίσουμε τον Θεό με γνήσια υποταγή απευθυνόμενοι σε Αυτόν ένθερμα και με ειλικρίνεια.

*“Ο Θεός είναι πνεύμα. Κι αυτοί που τον λατρεύουν πρέπει να τον λατρεύουν με τη δύναμη του Πνεύματος, που φανερώνει την αλήθεια” (Κατά Ιωάννη 4:24)*

*“….λατρεύουμε το Θεό με το Πνεύμα του και στηρίζουμε την καύχηση και την πεποίθησή μας στον Ιησού Χριστό και όχι σε ανθρώπινα πλεονεκτήματα” (Φιλιππησίους 3:3)*

Η εγκατοίκησή Του μέσα στους πιστούς είναι μέρος του έργου του Πνεύματος σε κάθε εποχή.

Η παρουσία του Αγίου Πνεύματος στους πιστούς τούς δίνει βαθύτερη γνώση της αποκάλυψης του Θεού ( Α’ Κορινθίους κεφ. 2 εδ. 12-16).

*“Κι εμείς δεν λάβαμε το πνεύμα του κόσμου, αλλά το Πνεύμα που στέλνει ο Θεός, για να μπορούμε να μάθουμε αυτά που ο ίδιος ετοίμασε για χάρη μας. Γι’ αυτά μιλάμε όχι με λόγια που διδάσκει η ανθρώπινη σοφία, αλλά με λόγια που διδάσκει το ίδιο το Πνεύμα, ερμηνεύοντας αυτά τα πνευματικά πράγματα σ’ αυτούς που έχουν το Πνεύμα. Όποιος όμως δεν έχει το Πνεύμα, δεν παραδέχεται τα δώρα που φανερώνει το Πνεύμα του Θεού, αφού για κείνον όλα αυτά είναι μωρία. Και δεν μπορεί να τα καταλάβει, γιατί αυτά τα πράγματα μόνο με τη βοήθεια του Πνεύματος κατανοούνται. Αντίθετα, ο άνθρωπος που έχει το Πνεύμα όλα τα καταλαβαίνει· αυτόν όμως κανείς από κείνους που δεν έχουν το Πνεύμα δεν είναι σε θέση να τον καταλάβει. Όπως λέει και η Γραφή, Τις σκέψεις του Κυρίου ποιος κατάλαβε για να του γίνει σύμβουλος; Εμείς όμως οι πνευματικοί έχουμε το νου και τις σκέψεις του Χριστού” (Α’ Κορινθίους 2: 12-16)*

Οι δύο τύποι πνευματικής γνώσης που σχετίζονται με το Άγιο Πνεύμα:

* Τη θεία φώτιση – ένα θεϊκό δώρο γνώσης ή κατανόησης που είναι κυρίως *νοητικό*
* Την εσωτερική οδηγία - ένα θεϊκό δώρο γνώσης ή κατανόησης κυρίως *συναισθηματικό* ή *διαισθητικό*.

**Β. ΤΟ ΕΡΓΟ ΑΓΙΑΣΜΟΥ ΤΟΥ ΠΝΕΥΜΑΤΟΣ ΣΤΟΥΣ ΠΙΣΤΟΥΣ**

Διαρκής αγιασμός - Χρειαζόμαστε αυτόν τον τύπο αγιότητας στη ζωή μας καθώς η αμαρτία μας –η οποία είναι επίσης διαρκής– απαιτεί συνεχή συγχώρηση και εξαγνισμό.

Το Άγιο Πνεύμα όταν μάς αναγεννά, δεν αφαιρεί εντελώς τη φθορά της αμαρτίας και της επιρροής της από τη ζωή μας (Ρωμαίους κεφ. 7 εδ. 14-25, Γαλάτας κεφ. 5 εδ. 17 και Α’ Πέτρου κεφ. 2 εδ.11).

Ακόμα κι αν συνεχίζουμε να αμαρτάνουμε λόγω της επιρροής που ασκεί η αμαρτία πάνω μας, έχουμε, παράλληλα, τη δυνατότητα να κάνουμε καλά έργα χάρη στην επιρροή που ασκεί το Πνεύμα πάνω μας (Φιλιππησίους κεφ. 2 εδ. 13).

*“Κι αυτό, γιατί ο ίδιος ο Θεός ενεργεί σ’ εσάς, ώστε και να θέλετε και να πράττετε, ό,τι είναι σύμφωνο με το λυτρωτικό του σχέδιο” (Φιλιππησίους 2:13)*

Οσυνεχής αγιασμός μας είναι μια διαδικασία μέσω της οποίας το Άγιο Πνεύμα διαρκώς θέτει σε εφαρμογή τη συγχώρεση και τον καθαρισμό όταν αμαρτάνουμε, και συνεχώς μας απομακρύνει από την αμαρτία και μας οδηγεί στη δικαιοσύνη.

Μέσα σε όλη τη Γραφή, χρησιμοποιείται συχνά η μεταφορά του καρπού για να περιγράψει την πνευματική ωριμότητα (Ματθαίος 3: 8-10, 7: 16-20 , Ιωάννης 15: 1-16, Γαλάτες 5: 17-25).

*“Η υπομονή σας όμως πρέπει να κρατήσει ως το τέλος, για να γίνετε τέλειοι και ολοκληρωμένοι και να μην υστερείτε σε τίποτε” (Ιακώβου 1:4)*

Ο Παύλος δίδαξε ότι ότι ο μόνος τρόπος να υπακούσουμε στον Θεό με την καρδιά μας και να εκδηλώσουμε χαρακτηριστικά δικαιοσύνης είναι να κατοικήσει το Άγιο Πνεύμα μέσα μας. (Γαλάτες 5, Ρωμαίους 6-8).

*“Γιατί οι αμαρτωλές επιθυμίες είναι αντίθετες με το Πνεύμα, και φυσικά το Πνεύμα αντίθετο με τις αμαρτωλές επιθυμίες. Αντίθετα, ο καρπός του Αγίου Πνεύματος είναι η αγάπη, η χαρά, η ειρήνη, η μακροθυμία, η καλοσύνη, η αγαθότητα, η πίστη, η πραότητα, η εγκράτεια. Τίποτε απ’ αυτά δεν καταδικάζει ο νόμος. Άλλωστε όσοι είναι του Χριστού έχουν σταυρώσει τον αμαρτωλό εαυτό τους μαζί με τα πάθη και τις επιθυμίες του. Αφού, λοιπόν, ζούμε με τη δύναμη του Πνεύματος, πρέπει ν’ ακολουθούμε το Πνεύμα” ( Γαλάτας 5: 17-25)*

Ο καρπός του Πνεύματος δεν είναι το ίδιο με τα πνευματικά χαρίσματα:

* Το Άγιο Πνεύμα δίνει διαφορετικά χαρίσματα σε κάθε πιστό.
* Ο καρπός του Πνεύματος είναι η υπακοή την οποία το Πνεύμα παράγει σε όλους τους πιστούς.

Προοδευτικός αγιασμός – καθώς προχωρούμε στον αγιασμό, γινόμαστε όλο και πιο άγιοι κατά την διάρκεια όλης της χριστιανικής μας ζωής.

Οι Χριστιανοί πρέπει προοδευτικά να γίνονται όλο και περισσότερο ώριμοι πνευματικά, αλλά ακόμα και οι αληθινοί πιστοί αποτυγχάνουν να ωριμάσουν με αυτόν τον τρόπο ( Β’ Πέτρου κεφ. 1 εδ. 5-9)

*“Γι’ αυτό ακριβώς να καταβάλετε κάθε προσπάθεια για να πλουτίσετε την πίστη σας με την αρετή, την αρετή με τη γνώση, τη γνώση με την αυτοκυριαρχία, την αυτοκυριαρχία με την υπομονή, την υπομονή με την ευσέβεια, την ευσέβεια με την αγάπη για τους αδερφούς, την αγάπη για τους αδερφούς με την αγάπη για όλους. Γιατί, αν όλα αυτά τα έχετε σε αφθονία, θα σας βοηθήσουν να γίνετε δραστήριοι κι αποδοτικοί για να μπορέσετε να γνωρίσετε βαθύτερα τον Κύριό μας Ιησού Χριστό. Αντίθετα, όποιος δεν τα έχει αυτά είναι τόσο κοντόφθαλμος, που δε βλέπει· κι έχει ξεχάσει ότι καθαρίστηκε απ’ τις παλιές του αμαρτίες” (Β’ Πέτρου 1: 5-9)*

**Γ. Η ΜΕΣΙΤΕΙΑΤΟΥ ΑΓΙΟΥ ΠΝΕΥΜΑΤΟΣ**

Μεσιτεία - το Άγιο Πνεύμα ικετεύει τον Πατέρα εκ μέρους των πιστών.

Το Πνεύμα ελέγχει τις καρδιές μας το κάνει προς δικό μας όφελος. (Ρωμαίους 8: 26-27).

*“Επίσης και το Πνεύμα έρχεται βοηθός στις αδυναμίες μας. Εμείς δεν ξέρουμε ούτε τι ούτε πώς να προσευχηθούμε. Το Πνεύμα όμως μεσιτεύει το ίδιο στο Θεό για μας με στεναγμούς που δεν μπορούν να εκφραστούν με λέξεις. Ο Θεός όμως, που βλέπει τα βάθη της καρδιάς, ξέρει καλά τι θέλει να πει το Πνεύμα, γιατί το Πνεύμα μεσολαβεί για τους χριστιανούς προς το Θεό και σύμφωνα με το θέλημα εκείνου”(Ρωμαίους 8: 26-27)*

Το Πνεύμα πάντοτε μεσιτεύει σε συμφωνία με το θέλημα του Θεού και ο Πατέρας πάντοτε τιμά τις προσευχές του Πνεύματος επειδή το Πνεύμα είναι ο Ίδιος Θεός.

**Δ. Η ΔΙΑΤΗΡΗΣΗΤΗΣ ΣΩΤΗΡΙΑΣ ΤΩΝ ΠΙΣΤΩΝ**

Η διατήρηση - της σωτηρίας είναι το συνεχές έργο χάρης του Αγίου Πνεύματος το οποίο εξασφαλίζει ότι ο πιστός μένει στην πίστη μέχρι την ολοκλήρωση της σωτηρίας του.

Το έργο διατήρησης του Αγίου Πνεύματος απορρέει από την παρουσία της εγκατοίκησής Του, έτσι ώστε οι καρδιές μας να παραμένουν πιστές στον Θεό. (Ρωμαίους 8: 11-14 · Φιλιππησίους 1: 6).

*“Κι αν κατοικεί στο είναι σας το Πνεύμα του Θεού που ανέστησε τον Ιησού από τους νεκρούς, αυτός που ανέστησε το Χριστό από τους νεκρούς θα δώσει και στα θνητά σας σώματα ζωή με το Πνεύμα του, που ζει μέσα σας. Συνεπώς, αδερφοί μου, είμαστε οφειλέτες, αλλά όχι προς το φυσικό άνθρωπο, που απαιτεί διαγωγή σύμφωνη με τις επιθυμίες του. Γιατί, αν ζείτε σύμφωνα με τις επιθυμίες του φυσικού ανθρώπου, σας περιμένει βέβαιος θάνατος. Αν όμως νεκρώνετε τις αμαρτωλές επιθυμίες σας με τη βοήθεια του Πνεύματος, θα ζήσετε. Πραγματικά, όσοι καθοδηγούνται από το Πνεύμα του Θεού, αυτοί είναι παιδιά του Θεού”(Ρωμαίους 8: 11-14)*

Η Γραφή συγκρίνει το έργο διατήρησης του Πνεύματος με μια νομική σφραγίδα, η οποία επικυρώνει και εγκρίνει το αντικείμενο στο οποίο εφαρμόστηκε.

Το Άγιο Πνεύμα λειτουργεί ως σφραγίδα ιδιοκτησίας του Θεού, αποδεικνύοντας ότι όσοι κατέχουν το Πνεύμα ανήκουν πραγματικά στον Θεό (Έξοδος 21: 6, Β’ Κορινθίους 1:22).

Όταν λαμβάνουμε το Άγιο Πνεύμα, λαμβάνουμε την υπόσχεση του Θεού που εγγυάται όχι μόνο τη μελλοντική ολοκλήρωση της σωτηρίας μας αλλά και την κληρονομιά μας - τη δόξα μας όταν επιστρέψει ο Ιησούς (Εφεσίους 1: 13-14)

Ο δοξασμός μας θα είναι το τελικό στάδιο, όταν θα είμαστε απόλυτα ελεύθεροι από την παρουσία, την επιρροή και τα αποτελέσματα της αμαρτίας και όταν θα έχουμε, επιτέλους, εισέλθει στις ένδοξες ευλογίες των καινούργιων ουρανών και της καινούργιας γης.

Μπορούμε – και θα έπρεπε – να αναπαυόμαστε στην υπόσχεση ότι το Πνεύμα είναι πιστό να ολοκληρώσει το έργο το οποίο ξεκίνησε μέσα μας.

*“Έχω την πεποίθηση πως ο Θεός που άρχισε αυτό το αγαθό έργο σ’ εσάς, θα το ολοκληρώσει ως την ημέρα του ερχομού του Ιησού Χριστού”* (Φιλιππησίους 1:6)

*“είναι ο ίδιος που με τη σφραγίδα του μας εγγυάται το μέλλον και σαν πρόγευσή του δίνει μέσα στις καρδιές μας το Πνεύμα”(Β’ Κορινθίους 1:22)*

*“Έτσι κι εσείς ακούσατε το λόγο της αλήθειας, το χαρμόσυνο μήνυμα που σας φέρνει τη σωτηρία. Κι αφού πιστέψατε στο Χριστό, σας σφράγισε ο Θεός με το Άγιο Πνεύμα που το είχε υποσχεθεί. Κι είναι το Πνεύμα εγγύηση για την κληρονομιά μας, για το μελλοντικό λυτρωμό μας. Έτσι θα υμνείται και θα δοξάζεται το μεγαλείο του Θεού”* *(Εφεσίους 1: 13-14).*

*“Το ίδιο θα συμβεί και με την ανάσταση των νεκρών: Όταν το σώμα σαν το σπόρο μπαίνει στη γη, είναι φθαρτό· θα αναστηθεί όμως άφθαρτο. Θάβεται άδοξο, θα αναστηθεί όμως ένδοξο· ενταφιάζεται ανίσχυρο, θα αναστηθεί όμως δυνατό. Ενταφιάζεται σώμα που ήταν εμψυχωμένο από ζωική φυσική δύναμη, θ’ αναστηθεί όμως ζωοποιημένο από το Πνεύμα του Θεού. Όπως υπάρχει φυσικό σώμα, υπάρχει και πνευματικό” (Α΄ Κορινθίους 15: 42-44)*

*“Όλοι, εμείς, λοιπόν, χωρίς κάλυμμα στο πρόσωπο, κοιτάζουμε σαν σε καθρέφτη τη λαμπρότητα του Κυρίου και μεταμορφωνόμαστε σ’ αυτήν τη λαμπρή εικόνα του· με την ενέργεια του Κυρίου, που είναι το Πνεύμα, βαδίζουμε από δόξα σε δόξα” (Β’ Κορινθίους 3:18)*

**ΕΠΙΛΟΓΟΣ**

**Ερωτήσεις ανασκόπησης**

1. Τι ρόλο παίζει κάθε μέλος της Τριάδας στη σωτηρία μας;
2. Ποιος είναι ο επίσημος θεολογικός ορισμός για την «αναγέννηση»; Περιγράψτε την κατάσταση και τη φύση ενός ατόμου πριν από την αναγέννηση. Πώς αλλάζει αυτό μετά την αναγέννηση;
3. Πώς το Άγιο Πνεύμα ελέγχει την αμαρτία μας; Συμπεριλάβετε τέσσερα κοινά στοιχεία ή πτυχές του έργου ελέγχου του Αγίου Πνεύματος στην απάντηση σας.
4. Τι σημαίνει ο τεχνικός όρος «δικαίωση» στην προτεσταντική θεολογία; Πώς το Άγιο Πνεύμα εφαρμόζει την δικαίωση στους πιστούς;
5. Τι είναι ο αγιασμός με απλά λόγια; Περιγράψτε το έργο του «Αγίου Πνεύματος» του «οριστικού αγιασμού».
6. Τι είναι η εγκατοίκηση του Αγίου Πνεύματος; Τι επίδραση έχει η εγκατοίκησή του Αγίου Πνεύματος στην δημόσια και προσωπική μας λατρεία;
7. Γιατί είναι απαραίτητος ο «διαρκής αγιασμός»; Περιγράψτε τον στόχο του διαρκούς αγιασμού χρησιμοποιώντας το μεταφορικό λόγο «του καρπού του Πνεύματος» που χρησιμοποιεί ο Παύλος στην Γαλάτες 5.
8. Πώς μεσιτεύει το Πνεύμα στους πιστούς; Γιατί η μεσιτεία του είναι πάντα επιτυχής;
9. Πώς καθιστά ασφαλή την σωτηρία μας το έργο του Αγίου Πνεύματος για τη διατήρηση των πιστών; Εξηγήστε τη σύγκριση που κάνει ο Παύλος για το έργο διατήρησης του Πνεύματος και μια νομική σφραγίδα.

**Ερωτήσεις Εφαρμογής**

1. Σκεφτείτε την δική σας αλλαγή. Ποιες συνθήκες χρησιμοποίησε το Πνεύμα για να σας φέρει από την κατάσταση πνευματικού θανάτου στην πνευματική ζωή;
2. Τι έχει χρησιμοποιήσει το Πνεύμα να σας ελέγξει για την αμαρτία; Πρέπει η εκκλησία να παίξει ενεργό ρόλο στον έλεγχο των ανθρώπων για αμαρτία; Γιατί ναι ή γιατί όχι;
3. Η Γραφή μας λέει ότι όλα τα ανθρώπινα όντα, ακόμη και τα λυτρωμένα ανθρώπινα όντα, δεν αμαρτάνουν περιστασιακά. Αμαρτάνουμε συνεχώς. Όσον αφορά λοιπόν την αμαρτία, ποια είναι η διαφορά ανάμεσα σε κάποιον που είναι λυτρωμένος και σε κάποιον που δεν είναι;
4. Πώς μπορούμε να συνειδητοποιήσουμε την αποκρουστικότητα της αμαρτίας χωρίς να γίνουμε επικριτικοί και σκληροί απέναντι σε άλλους ανθρώπους που βρίσκονται σε πτώση;
5. Θυμηθείτε μια στιγμή που κάποιος ή κάτι σας είχε προσβάλλει πολύ. Πώς αισθανθήκατε; Πώς απαντήσατε; Με ποιους τρόπους αυτή η εμπειρία σας βοηθά να κατανοήσετε την ανταπόκρισή του Θεού στην αμαρτία;
6. Το γεγονός ότι εξαρτώμαστε πλήρως από τη χάρη του Θεού για συγχώρεση και σωτηρία σημαίνει ότι δεν πρέπει να κάνουμε καμία προσπάθεια να ευχαριστήσουμε τον Θεό; Εξήγηστε την απάντησή σας.
7. Στην Εφεσίους 1:14, ο Παύλος μας λέει ότι έχουμε λάβει το Άγιο Πνεύμα ως «εγγύηση για την κληρονομιά μας». Πώς αυτό σας επηρεάζει προσωπικά; Πώς θα μπορούσατε να χρησιμοποιήσετε αυτήν την αλήθεια καθώς διδάσκετε και μαθητεύετε τους γύρω σας;
8. Μέσω του αγιασμού, το Πνεύμα μας καθαρίζει και μας καθιστά άγιους. Με ποιους τρόπους ο αγιασμός μας αλλάζει, συμπεριλαμβανομένου του τρόπου με τον οποίο ενεργούμε, σκεφτόμαστε και αλληλεπιδρούμε με άλλους;
9. Γιατί πιστεύετε ότι το Άγιο Πνεύμα δεν απομακρίνει οριστικά τη διαφθορά και την επιρροή της αμαρτίας από τη ζωή μας όταν αναγεννιόμαστε;
10. Πώς έχετε ωριμάσει πνευματικά καθ 'όλη την πορεία του διαρκούς αγιασμού σας; Πώς θα θέλατε να αναπτυχθείτε και να ωριμάσετε πνευματικά στο μέλλον;
11. Τι σημαίνει η διακονία της μεσιτείας του Αγίου Πνεύματος για εσάς; Περιγράψτε μια ή περισσότερες περιπτώσεις στις οποίες αυτή η διακονία ήταν ιδιαίτερα σημαντική ή πολύτιμη για σένα.
12. Πώς μπορείτε να χρησιμοποιήσετε εδάφια της Γραφής που δείχνουν το έργο που κάνει το Άγιο Πνεύμα στην διατήρηση των πιστών για να συμβουλεύσετε κάποιον που έχει πνευματικές αμφιβολίες;
13. Ποιο είναι το πιο σημαντικό πράγμα που μάθατε σε αυτό το μάθημα;